# **Πρόσκληση υποβολής αίτησης για το πρόγραμμα Visiting Researchers in Nafplio του Κέντρου Ελληνικών Σπουδών του Πανεπιστημίου Harvard**

Προθεσμία υποβολής αιτήσεων: **Παρασκευή, 14 Μαρτίου, 2025**

Το Κέντρο Ελληνικών Σπουδών Ελλάδος του Πανεπιστημίου Harvard (ΚΕΣ) επιδιώκοντας να υποστηρίξει το έργο των νέων ερευνητών και ερευνητριών ελληνικών πανεπιστημίων προσφέρει το πρόγραμμα *Eρευνητικών Eπισκέψεων στο Ναύπλιο*. Στόχος του προγράμματος είναι οι νέοι ερευνητές και ερευνήτριες να επωφεληθούν από την πρόσβαση στις πηγές και τα εργαλεία που παρέχει η ψηφιακή βιβλιοθήκη του Πανεπιστημίου Harvard στο Ναύπλιο και να έχουν την ευκαιρία να συνεργαστούν και να αλληλεπιδράσουν με την ακαδημαϊκή κοινότητα του ΚΕΣ. **Το φετινό πρόγραμμα προσφέρει έως και πέντε (5) θέσεις και είναι ανοικτό σε υποψήφιους/ες διδάκτορες ελληνικών πανεπιστημίων που σχετίζονται ή αφορούν τη βιοηθική.** Αιτήσεις γίνονται δεκτές από υποψήφιους/ες οποιασδήποτε σχολής, ανεξαρτήτως του ευρύτερου ακαδημαΐκού πεδίου ενδιαφέροντος στο οποίο υπάγεται το τμήμα σπουδών τους. Τα άτομα που θα επιλεγούν καλούνται να διερευνήσουν τις ηθικές, κοινωνικές, φιλοσοφικές ή ιατρικές επιπτώσεις που προκύπτουν από τις εξελίξεις στη βιοτεχνολογία και την τεχνητή νοημοσύνη, εξετάζοντας τις ηθικές διαστάσεις της λήψης αποφάσεων σε τομείς όπως η ιατρική έρευνα, η υγειονομική περίθαλψη και η πολιτική δημόσιας υγείας. Προτάσεις που εξετάζουν τη σύγκλιση της Γενετικής και της Τεχνητής Νοημοσύνης είναι ιδιαιτέρως ευπρόσδεκτες, ενώ ενθαρρύνονται και διεπιστημονικές προσεγγίσεις πέρα από αυτούς τους τομείς.

Το πρόγραμμα περιλαμβάνει:

* Δύο εβδομαδιαία ταξίδια με καλυμμένα έξοδα στο Ναύπλιο προκειμένου να χρησιμοποιήσουν τις εγκαταστάσεις του ΚΕΣ.
* Πρόσβαση στις ηλεκτρονικές βάσεις δεδομένων του Πανεπιστημίου Harvard κατά τη διάρκεια της παραμονής στο Ναύπλιο.
* Συμβουλευτική υποστήριξη από τα μέλη της ακαδημαϊκής επιτροπής του προγράμματος κατά τις εβδομάδες παραμονής στο Ναύπλιο μέσα από διαδικτυακές ή/και φυσικές συναντήσεις.
* Συμμετοχή σε συζήτηση στρογγυλής τραπέζης προκειμένου να παρουσιάσουν την έρευνά τους και να αλληλεπιδράσουν με άλλα μέλη της ακαδημαϊκής κοινότητας του Κέντρου.
* Παρουσίαση του ερευνητικού τους προφίλ και του έργου τους στους ιστοτόπους, τα μέσα κοινωνικής δικτύωσης και άλλα δίκτυα του Κέντρου.
* Οι ερευνητές και ερευνήτριες θα φέρουν τον τίτλο *CHS Visiting Researchers in Nafplio 2025*.

[Μάθετε περισσότερες πληροφορίες για τις Ερευνητικές Επισκέψεις στο Ναύπλιο για Υποψήφιους/ες Διδάκτορες στην αγγλική ιστοσελίδα του προγράμματος.](https://greece.chs.harvard.edu/research-fellowships/visiting-researchers)